བོད་ཀྱི་དགོན་སྡེ་ཁག་རྣམས་ལ་དགེ་འདུན་པའི་གསོལ་ཇ་དང་བཞེས་ཐུག་སྐོལ་སྣོད་ལ་ཚོགས་ཁྲོ་མི་ཉུང་བ་ཞིག་ལུགས་སུ་བླུགས་ཡོད།དེ་རྣམས་ནི་པེ་ཅིང་ནུབ་འདབས་ཀྱི་ཏཱ་ཀྲུང་སི་དགོན་པའི་གཡུང་ལོ་བོང་ཆེན་དང་འདྲ་བར་ལུགས་བཟོའི་བཟོ་རྩལ་མངོན་པའི་སྙན་གྲགས་ཅན་གྱི་ལོ་རྒྱུས་རིན་དངོས་ཡིན།རྒྱལ་ཕྱི་རྒྱལ་ནང་ཀུན་ཏུ་བོད་ཀྱི་ཚོགས་ཁྲོ་ལྟ་བུའི་ལྟོ་ཁོག་སྟོབས་པོ་ཆེ་དེ་འདྲ་ནི་ཤིན་ཏུ་ནས་དཀོན།ལྷ་ས་ཁུལ་དུ་རྩད་ཆོད་པའི་ཚོགས་ཁྲོ་སྔ་ཤོས་ནི་ལུགས་སུ་བླུགས་ནས་ད་བར་ལོ་སུམ་བརྒྱ་ལྷག་ཙམ་སོང་ཞིང་།ཚོགས་ཁྲོ་དེ་རྣམས་ཀྱིས་བོད་མི་དམངས་ཀྱི་རྣམ་རིག་དང་།བཟོ་རྩལ་གྱི་ཆུ་ཚད་མཚོན་ལ།སྐབས་དེའི་དགེ་འདུན་གྱི་འདུ་ཚོགས་དང་དགོན་སྡེའི་འཚོ་བ་བཅས་ལ་ཞིབ་འཇུག་བྱེད་པའི་གནད་ཆེའི་དཔྱད་གཞི་མཁོ་འདོན་བྱས་པ་ཞིག་ཀྱང་རེད།གཙུག་ལག་ཁང་དུ་སྨོན་ལམ་ཚོགས་ཆེན་སྐབས་སུ་བེད་སྤྱོད་གཏོང་བའི་ཚོགས་ཁྲོ་ཁ་ཤས་ཡོད་པ་ལས།